vysoký tlak
Dobrý deň, doteraz som užívala  ráno  1 tbl Co-Prenessa 8mg/2,5mg a Vasocardin 100 1 tbl a večer 0,5 tbl Vasocardin100.Dnes mi lekár predpísal Co-Amlessa
8mg/5mg/2,5mg a Vasocardin mám postupne znižovať. Prosím Vás o radu ako postupne ? Ďakujem
Dobrý deň,
ďakujeme za Vašu otázku.
Liečbu metoprololom treba vysadiť postupne, podávaním stupňovito znižovaných dávok v priebehu približne 10 dní. Dávka sa redukuje vždy na polovicu až po konečnú (najnižšiu možnú) dávku. Konečná dávka sa odporúča pred úplným vysadením podávať počas minimálne štyroch dní. Ak sa objavia príznaky z vysadzovania lieku, odporúča sa liek vysadzovať pomalšie. V prípade nejasností je potrebné sa dodatočne informovať o spôsobe vysádzania u Vášho ošetrujúceho lekára, nakoľko on má vedomosť prečo nastala zmena v liečbe, o celkovej dĺžke predošlej liečby a ďalších informáciach o Vašom zdravotnom stave.
Prajem pekný zvyšok dňa.
S pozdravom
PharmDr. Veronika Kiabová